Nju Jork: Presidenti Topi nderon me medalje personalitete të diasporës
Në një ceremoni të organizuar nga Misioni i Shqipërisë pranë Kombeve të Bashkuara, zoti Topi falenderoi figurat e shquara të komunitetit shqiptaro-amerikan dhe sidomos disa personalitet të klerit në diasporë.
Zoti Topi tha se vlerësonte me nota të larta kontributin e diasporës shqiptare në Amerikë në sfidat e vështira që kaloi kombi shqiptar në 100 vitet e fundit: Presidenti Topi tha se sot, në 100-vjetorin e themelimit të shtetit shqiptar, të gjithë këta kufij të ndarjes janë shpartalluar dhe kjo në sajë të kontributit të të gjithëve. Ai foli edhe për rolin e Shteteve të Bashkuara në përparimin e shqiptarëve në Ballkan. Presidenti Topi falenderoi figurat e shquara shqiptaro-amerikane, duke filluar me ato të klerit. Pesë nga personalitetet e nderuara mbrëmë pas vdekjes kanë qenë klerikë të tre besimeve që kanë ndihmuar në krijimin e institucioneve fetare të shqiptarëve të Amerikës. Personalitetet dhe organizatat që u nderuan me medalje: 1. Sali Efendi Myftia – Medalja e Mirënjohjes (pas vdekjes) 2. Imam Vehbi Ismaili – Medalja e Mirënjohjes (pas vdekjes) 3. At Vasil Marko – Medalja e Mirënjohjes (pas vdekjes) 4. Peshkop Agathangjel Çamçe – Medalja e Mirënjohjes (pas vdekjes) 5. Dom Prek Ndrevashaj – Medalja e Mirënjohjes (pas vdekjes) 6. Antoni Athanas – Urdhri “Nënë Tereza” (pas vdekjes) 7. Van Sotir Kristo – Urdhri “Nënë Tereza” 8. Ilir Demalia – Medalja e Artë e Shqiponjës 9. Geraldo Rivera – Medalja e Mirënjohjes 10. Agim Karagjozi – Medalja e Artë e Shqiponjës 11. Elez Biberaj – Medalja e Mirënjohjes 12. Federata Panshqiptare “Vatra” – Urdhri Nderi i Kombit Shumë nga ata që u nderuan, kanë punuar pa fjalë, shpesh në anonimitet, por janë dalluar nga ndershmëria dhe përkushtimi. Kryetari i Vatrës, Gjon Buçaj u shpreh: Van Kristo, veprimtar i vjetër i Vatrës nga Bostoni kujtoi një episod nga komuniteti i Amerikës: Ilir Demalia, ndër të parët që 22 vjet më parë kaluan kangjellat e ambasadave të huaja në Tiranë bëri këtë koment për Zërin e Amerikës: Me rastin e 100-vjetorit të pavarësisë, Presidenti Topi bëri një urim.